Glatt (Thur)

D **Glatt** isch en 25,4 km lange Fluss i de Ostschwiz. Si flüüsst under anderem dor Herisau (Kanton Appezäll Osseroode) und dor d Wälder vo Flowil (Kanton Sanggalle).

## Verlauf
D Glatt entschpringt nordöschtlich vo Schwöllbronn uf Herisauer Gmeindsgebiet. Underhalb Herisau nennt si de Wissebach uf, flüüsst dänn dor s tüfi Hälfebärger Tobel, verbi a de Salpeterhöhli und under de SBB-Brugg Flowil–Goosse (bi Kilometrierig 12,9) dori gege Oberglatt, wo zum Gmeindsgebiet vo Flowil ghört. Underhalb vo Niderglatt (Gmeind Oberuzwil) bildet d Glatt wäg de vile Windige e Auelandschaft, wo vo nazionaler Bedütig isch. Si mündet a de Gmeindsgränze zwüsched Uzwil und Oberbüüre i d Thur (bi Kilometrierig 6,1 vo de Thur / Kanton Sanggalle).

## Bsunderhaite
Tüpisch för d Täler vo de Glatt und vom Wissebach isch e Raije vo Chlichraftwärch us de Früezit vo de Elektrizitätsgwünnig.

Früener häts viil verschidni Fischarte geh. Hüt exischtiered wäge de starche Verschmutzig nu no gringi Fischbeschtänd.

## Zueflüss vo de Glatt

E Uswahl vo de benännte Zueflüss, vo de Mündig i d Thur bis zur Quälle. I de Chlammere send Aagobe links/rächts i Richtig Flusslauf und d Kilometrierig vo dä Glatt:
* *Wuerholzbach* bi Oberbüüre, Buechetal (rächts, Km 1,1)
* *[[Uze]]-Entlaschtigsschtolle* bi Oberbüüre, Buechetal (links, Km 1,15)
* *Heiterbach* bi Wilen-Watt, Löchli (links Km 2,1)
* *Weingartenbach* bi Niderglatt, Grossweid (rächts Km 4,35)
* *Schollrütibach* bi Niderglatt (links Km 5,65)
* *Tobelbach* bi Niderglatt (rächts Km 5,85)
* *Sträzerbach* bi Niderglatt, Glattmüli (links, Km 6,1)
* Waier Elektrizitätswärch bi Niderglatt, Glattmüli (links, Km 6,25)
* *Glattburgbach* bi Niderglatt, Glattburg (rächts, Km 6,85)
* *Gebhartschwilerbach* bi Flowil, Gebhartschwil (rächts, Km 9,1)
* *Winterhaldenbach* bi Flowil, Gebhartschwil (rächts, Km 9,2)
* *Goldbach* bi Flowil, Glatttal (links, Km 9,85)
* *Sunnehaldebach* bi Flowil, Sunnehalde (rächts, Km 10,45)
* *Burgauerbach* bi Flowil, Sunnehalde (links, Km 11,0)
* *Fischbächli* bi Isenhammer (rächts, Km 12,25)
* *Dorfbach Goosse* Isenhammer (rächts, Km 12,45)
* Glattwaier und Chraftwärch bi Ruine Hälfebärg (Km 13,5–13,9)
* *Wissebach* bi Egg, Tobelmüli (links, Km 14,85, Kantonsgränze SG/AR)
* *Schwänbärgbach* bi Schwänbärg (links, Km 15,85)
* *Ramsebach* bi Herisau, Zällersmüli (links, Km 17,1)
* *Huebbach* bi Herisau, Hueb (rächts, Km 17,5)
* *Tüfenaubach* bi Herisau, Bachwis (links, Km 18,3)
* *Stelzbach* bi Herisau, Bachwis (rächts, Km 18,6)
* *Sunneböhlbach* bi Herisau (rächts, Km 19,0)
* *Burghaldebach* bi Herisau (rächts, Km 19,05)
* *Hubbach* bi Herisau, Cilander (links, Km 19,6)
* *Sägebach* bi Herisau, Induschtrieschtr./Dägersheimerstr. (links, Km 20,0)
* *Schlossbach* bi Herisau, Schloss (rächts, Km 21,2)
* *Dietelswilbach* bi Herisau (rächts, Km 21,6)
* *Wannebach* bi Herisau, Kuenzemoos (links, Km 22,25)
* *Wisebach* bi Glattmüli (links, Km 22,5)
* *Eggelibach* bi Glattmüli (links, Km 22,9)
* *Himmelisbärgbach* bi Glattmüli (rächts, Km 22,95)
* *Chällersbärgbach* und *Vollhofstattbach* bi Adliswil (rächts, Km 23,75)

Quälle isch bi Km 25,4 und i de Nöchi vom Dorf Schwöllbronn.

## Weblink

* «üseri Glatt» d Website vo de Glattkommission